Kuigi vanalinna oli võimalik taastada ning enamike majade ja kirikute müürid olid püsti, otsustas uus võim kõik maatasa teha. Alates 1950-ndate aastate algusest varemed õhiti ja suure osa vanalinna asemele ehitati tänapäevased korterelamud. Kirikud lammutati ehitusmaterjaliks. Narva Peetri kiriku kividest ehitati Narva raudteejaam. Üldise lõhkumise käigus lasti õhku ka Aleksandri kiriku kellatorn, mis oli lahingutes terveks jäänud.